b'\n_START_ARTICLE_\nControv\xc3\xa8rsia amb les c\xc3\xa8l\xc2\xb7lules mare\n_START_PARAGRAPH_\nExisteix una ampla controv\xc3\xa8rsia amb les c\xc3\xa8l\xc2\xb7lules mare, que prov\xc3\xa9 b\xc3\xa0sicament dels m\xc3\xa8todes de creaci\xc3\xb3 de c\xc3\xa8l\xc2\xb7lules mares. La recerca en particular de c\xc3\xa8l\xc2\xb7lules mare embrion\xc3\xa0ries \xc3\xa9s particular, ha esdevingut un tema extremadament sensible. Aix\xc3\xb2 \xc3\xa9s degut al fet que amb l\'actual estat de la tecnologia iniciar una nova l\xc3\xadnia cel\xc2\xb7lular ha de menester o b\xc3\xa9 la destrucci\xc3\xb3 d\'un embri\xc3\xb3 hum\xc3\xa0 o fer \xc3\xbas de la tecnologia de clonaci\xc3\xb3 terap\xc3\xa8utica. Els opositors a la recerca diuen que aquesta pr\xc3\xa0ctica sigui un cavall de Troia per a la clonaci\xc3\xb3 reproductiva i equivalent al tractament com a objecte d\'un \xc3\xa9sser hum\xc3\xa0 en pot\xc3\xa8ncia. Contr\xc3\xa0riament els proinvestigaci\xc3\xb3 argumenten que \xc3\xa9s necessari apostar per la investigaci\xc3\xb3 de c\xc3\xa8l\xc2\xb7lules mare embrion\xc3\xa0ries, ja que s\'espera que les tecnologies resultants tinguin un potencial m\xc3\xa8dic significatiu. L\'intens debat ha dut que les autoritats estats i internacionals promoguessin lleis per de m\xc3\xa9s o menys rigidesa segons l\'entorn cultural per posar l\xc3\xadmits en la investigaci\xc3\xb3 basats en valors morals, socials i \xc3\xa8tics.\n_START_SECTION_\nControv\xc3\xa8rsia amb les c\xc3\xa8l\xc2\xb7lules mare embrion\xc3\xa0ries\n_START_PARAGRAPH_\nL\'estatus de l\'embri\xc3\xb3 hum\xc3\xa0 i la recerca amb c\xc3\xa8l\xc2\xb7lules mare embrion\xc3\xa0ries, ha provat ser un tema previsiblement sensible. La principal ra\xc3\xb3 \xc3\xa9s que amb l\'estat actual de la tecnologia, la creaci\xc3\xb3 d\'una l\xc3\xadnia cel\xc2\xb7lular de c\xc3\xa8l\xc2\xb7lules mare requereix la destrucci\xc3\xb3 o b\xc3\xa9 la destrucci\xc3\xb3 d\'un embri\xc3\xb3 en un estadi molt primerenc o b\xc3\xa9 de la clonaci\xc3\xb3 terap\xc3\xa8utica._NEWLINE_D\'aquesta manera, el debat de les c\xc3\xa8l\xc2\xb7lules mare ha revigoritzat el moviment provida que considera els embrions com a \xc3\xa9ssers humans en pot\xc3\xa8ncia amb els mateixos drets que els adults. Els advocats d\'aquesta posici\xc3\xb3 tamb\xc3\xa9 argumenten que la clonaci\xc3\xb3 terap\xc3\xa8utica \xc3\xa9s una mena de cavall de Troia cap a la clonaci\xc3\xb3 reproductiva. Creuen que la recerca en les c\xc3\xa8l\xc2\xb7lules mare embrion\xc3\xa0ries instrumentalitza i viola la santedat de la vida, i critiquen la distinci\xc3\xb3 que es fa entre un blast\xc3\xb2cit i un fetus._NEWLINE_Mentre que l\'oposici\xc3\xb3 argumenta que la l\xc3\xadnia en la que un embri\xc3\xb3 esdev\xc3\xa9 vida humana roman tan arbitr\xc3\xa0ria com sempre (Parry), i invoca vocabulari cient\xc3\xadfic per demostrar les difer\xc3\xa8ncies basades en evid\xc3\xa8ncies entre els fetus i els blast\xc3\xb2cits. Per exemple mostren imatges per il\xc2\xb7lustrar la semblan\xc3\xa7a visual entre els embrions i un grup (amorf) de c\xc3\xa8l\xc2\xb7lules. Aquesta representaci\xc3\xb3 cient\xc3\xadfica de l\'embri\xc3\xb3 va dur a encunyar el terme estrat\xc3\xa8gic "preembri\xc3\xb3" com a producte del debat al voltant de la fecundaci\xc3\xb3 in vitro, en la d\xc3\xa8cada de 1980 (Mulkay 1997), com a arma contra el discurs de "l\'embri\xc3\xb3 \xc3\xa9s vida humana" (ibid.). A m\xc3\xa9s a m\xc3\xa9s, la comunitat m\xc3\xa8dica prova de combatre els dubtes \xc3\xa8tics ressaltant les potencials ter\xc3\xa0pies que s\'espera que puguin derivar de la recerca en aquesta \xc3\xa0rea.\n_START_SECTION_\nTractaments potencials, traject\xc3\xb2ries innovadores i expectatives\n_START_PARAGRAPH_\nEl r\xc3\xa0pid avan\xc3\xa7 de la ci\xc3\xa8ncia i la predicci\xc3\xb3 de beneficis en la recerca de c\xc3\xa8l\xc2\xb7lules mare ha afegit cert grau d\'emotivitat i urg\xc3\xa8ncia als debats que -segons alguns soci\xc3\xb2legs- ha estat explotada pels investigadors m\xc3\xa8dics per trobar legitimaci\xc3\xb3 i seguretat per a les seves pr\xc3\xa0ctiques (Nerensini 2000; Nisbet et al.; Parry 2003). En altres paraules, la comunitat m\xc3\xa8dica t\xc3\xa9 una tend\xc3\xa8ncia a predir els futurs beneficis de la recerca amb c\xc3\xa8l\xc2\xb7lules mare sense fer prou pedagogia de la inherent complexitat que acompanya aquestes prediccions. Aix\xc3\xb2 ha comportat que els investigadors amb c\xc3\xa8l\xc2\xb7lules mare hagin estat criticats per aixecar falses expectacions en la gent, i per retratar el futur de la investigaci\xc3\xb3 d\'una manera molt linear com si el futur de la investigaci\xc3\xb3 ja estigu\xc3\xa9s quasi determinat (ibid.). _NEWLINE_Els historiadors de la ci\xc3\xa8ncia han il\xc2\xb7lustrat la not\xc3\xb2ria dificultat de predir el futur de qualsevol investigaci\xc3\xb3. La recerca amb c\xc3\xa8l\xc2\xb7lules mare \xc3\xa9s molt cara, i els cr\xc3\xadtics amb la investigaci\xc3\xb3 diuen que les tecnologies terap\xc3\xa8utiques resultants podrien estar nom\xc3\xa9s disponibles per aquells que s\'ho puguin pagar i no els pobres que ho necessitin. En aquest context d\'incertesa social i cient\xc3\xadfica els opositors a la recerca s\'afanyen a afirmar que les tecnologies relacionades amb les c\xc3\xa8l\xc2\xb7lules mare encara es troben en un estadi de desenvolupament i que \xc3\xa9s virtualment impossible predir els resultats i innovacions en el camp.\n_START_SECTION_\nContext pol\xc3\xadtic internacional\n_START_PARAGRAPH_\nLa recerca amb c\xc3\xa8l\xc2\xb7lules mare embrion\xc3\xa0ries ha dividit la comunitat internacional. En la Uni\xc3\xb3 Europea, Su\xc3\xa8cia, Finl\xc3\xa0ndia, Gr\xc3\xa8cia, Bretanya, i els Pa\xc3\xafsos Baixos, permeten la recerca amb embrions humans; tanmateix \xc3\xa9s una pr\xc3\xa0ctica il\xc2\xb7legal a Alemanya, \xc3\x80ustria, Irlanda, It\xc3\xa0lia, i Portugal. L\'assumpte tamb\xc3\xa9 ha dividit els Estats Units, amb alguns estats prohibint-lo severament i d\'altres donant-li suport financer - vegeu m\xc3\xa9s avall. D\'altra banda, la Xina, Corea del Sud, el Jap\xc3\xb3, l\'\xc3\x8dndia, i Austr\xc3\xa0lia s\xc3\xb3n permissius; mentre que Nova Zelanda, la majoria de pa\xc3\xafsos africans (excepte Sud \xc3\x80frica) i molts dels sud-americans (excepte el Brasil) s\xc3\xb3n restrictius.\n_START_SECTION_\nEl Grup Hinxton\n_START_PARAGRAPH_\nEl Grup Hinxton, un grup d\'investigadors m\xc3\xa8dics, entesos en \xc3\xa8tica i altres entesos en diferents mat\xc3\xa8ries de 14 estats diferents dels Estats Units han publicat un conjunt de guies legals i \xc3\xa8tiques relacionades amb la recerca amb c\xc3\xa8l\xc2\xb7lules mare, en un esfor\xc3\xa7 per tractar les lleis internacionals del camp que estiguin en conflicte, i ha publicat una declaraci\xc3\xb3 de consens que fa una crida a un marc regulatori flexible, que es pugui acomodar f\xc3\xa0cilment als avan\xc3\xa7os cient\xc3\xadfics en la mat\xc3\xa8ria, i recomana que en els estats en qu\xc3\xa8 s\'oposi a la recerca de c\xc3\xa8l\xc2\xb7lules mare, els cient\xc3\xadfics puguin sentir-se lliures com per seguir amb la recerca a qualsevol altre lloc._NEWLINE_A la llum de la controv\xc3\xa8rsia arran del doctor Hwang Woo-Suk, el Grup Hinxton ha aix\xc3\xad mateix recomanat cert tipus de mesures que previnguin del frau en la recerca amb c\xc3\xa8l\xc2\xb7lules mare. El grup ha sol\xc2\xb7licitat que tots els autors de publicacions sobre c\xc3\xa8l\xc2\xb7lules mare embrion\xc3\xa0ries se sotmetin a estudis d\'autenticitat per a cada l\xc3\xadnia cel\xc2\xb7lular nova obtinguda i que la font de les c\xc3\xa8l\xc2\xb7lules mare estigui clarament especificada._NEWLINE_En la vessant \xc3\xa8tica al voltant de la recerca amb c\xc3\xa8l\xc2\xb7lules mare embrion\xc3\xa0ries, el grup ha recomanat que es cre\xc3\xaf una base de dades internacional sobre les pautes d\'una pr\xc3\xa0ctica \xc3\xa8tica, protocols de recerca, formularis de consentiment, i la informaci\xc3\xb3 prove\xc3\xafda pels donants. Tanmateix, el potencial per a un consens internacional en aquestes mat\xc3\xa8ries sembla remot donada la complexitat i diversitat dels marcs reguladors en aquesta controvertida \xc3\xa0rea de la ci\xc3\xa8ncia, tant dintre dels estats com entre els estats.\n_START_SECTION_\nOr\xc3\xadgens del debat pol\xc3\xadtic als EUA\n_START_PARAGRAPH_\nEl 1969 es va dur amb \xc3\xa8xit la primera fertilitzaci\xc3\xb3 in vitro i el 1973 es va legalitzar l\'avortament a tota la federaci\xc3\xb3. Aquests avan\xc3\xa7os varen esperonar al govern federal a crear regulacions barrant l\'\xc3\xbas dels fons p\xc3\xbablics per a la recerca amb embrions humans. El 1995, el NIH Human Embryo Research Panel aconsell\xc3\xa0 a l\'administraci\xc3\xb3 d\'en Clinton de fer servir fons p\xc3\xbablics per a la investigaci\xc3\xb3 amb embrions creats espec\xc3\xadficament amb aquesta fita. En resposta, citant aspectes morals i \xc3\xa8tics va decidir no fer servir embrions creats nom\xc3\xa9s amb prop\xc3\xb2sits de recerca, per\xc3\xb2 en canvi es va avenir a seguir la investigaci\xc3\xb3 amb els embrions sobrants creats per als tractaments de fertilitat in vitro. A ra\xc3\xb3 d\'aix\xc3\xb2, el Congr\xc3\xa9s hi va intervenir aprovant el 1995 l\'Esmena de Dickey que prohibia l\'\xc3\xbas de fons federals per a la recerca del que sigui fruit de la destrucci\xc3\xb3 d\'embrions sigui quin sigui l\'origen d\'aquests embrions. L\'Esmena d\'en Dickey Amendment roman encara com a la llei vigent.\n_START_SECTION_\nResposta del Congr\xc3\xa9s\n_START_PARAGRAPH_\nL\'abril del 2004, 206 membres del Congr\xc3\xa9s dels Estats Units, incloent-hi diversos republicans moderats, varen signar una lletra demanant al president Bush ampliar el finan\xc3\xa7ament federal en l\'estudi de les c\xc3\xa8l\xc2\xb7lules mare embrion\xc3\xa0ries m\xc3\xa9s enll\xc3\xa0 del que ja s\'havia comprom\xc3\xa8s._NEWLINE_El maig del 2005, la Cambra de Representants dels Estats Units va votar 238-194 afluixar les limitacions en la recerca de les c\xc3\xa8l\xc2\xb7lules mare embrion\xc3\xa0ries \xe2\x80\x94 permetent fer \xc3\xbas dels embrions congelats sobrants de processos de fertilitzaci\xc3\xb3 in vitro amb perm\xc3\xads dels donants \xe2\x80\x94 tot i la promesa de Bush de vetar-ho si s\'aprovava. Mesures semblants estan pendents en el senat. El 29 de juliol del 2005, el l\xc3\xadder de la majoria del senat William H. Frist (R-TN), va anunciar que tamb\xc3\xa9 faria disminuir les restriccions de fons federals en les c\xc3\xa8l\xc2\xb7lules mares embrion\xc3\xa0ries.\n_START_SECTION_\nEstat actual dels fons federals per a les c\xc3\xa8l\xc2\xb7lules mare embrion\xc3\xa0ries\n_START_PARAGRAPH_\nActualment, l\'institut nacional de salut (NIH) t\xc3\xa9 399 programes amb c\xc3\xa8l\xc2\xb7lules mare embrion\xc3\xa0ries finan\xc3\xa7ats. El 2005 l\'NIH subvencionava amb 607$ milions la investigaci\xc3\xb3 amb c\xc3\xa8l\xc2\xb7lules mare, dels quals 39$ milions eren espec\xc3\xadficament per a c\xc3\xa8l\xc2\xb7lules mare embrion\xc3\xa0ries. Dels 514 tractaments actuals que s\'estan realitzant als EUA, 206 reben suport federal, i cap d\'ells est\xc3\xa0 relacionat amb les c\xc3\xa8l\xc2\xb7lules mare embrion\xc3\xa0ries\n_START_SECTION_\nEnquestes relacionades amb la investigaci\xc3\xb3 amb c\xc3\xa8l\xc2\xb7lules mare embrion\xc3\xa0ries\n_START_PARAGRAPH_\nEls votants republicans estan dividits en la posici\xc3\xb3 respecte a la recerca amb c\xc3\xa8l\xc2\xb7lules mare, segons una enquesta realitzada a 800 persones segons l\'enquestador David Winston, que tamb\xc3\xa9 condueix les enquestes per al partit republic\xc3\xa0 en el parlament i el senat. El 25% dels republicans contestaren que no volien que el govern destin\xc3\xa9s fons p\xc3\xbablics en la recerca, 33% estaven a favor del finan\xc3\xa7ament limitat del govern Bush i el 36% volien expandir la recerca als embrions sobrants de les cl\xc3\xadniques de fertilitat. L\'enquesta Winston va ser patrocinada per un grup de republicans centristes, The Republican Main Street Partnership_NEWLINE_Una enquesta del juny del 2004 realitzada per l\'Opinion Research Corp. pel Civil Society Institute que tres quartes parts de 1.017 adults enquestats recolzaven la crida de l\'antiga Primera Dama Nancy Reagan per reduir les restriccions en la recerca amb c\xc3\xa8l\xc2\xb7lules mare._NEWLINE_La clonaci\xc3\xb3 terap\xc3\xa8utica estava recolzada pel 59% dels enquestats en una enquesta del juliol del 2005 a 1.000 adults. Romandre com el l\xc3\xadder mundial en recerca m\xc3\xa8dica era considerat important pel 95% dels enquestats. L\'enquesta la va dur a terme Research America i va ser finan\xc3\xa7ada per a una organitzaci\xc3\xb3 sense \xc3\xa0nim de lucre composta d\'universitats, grups de pacients i companyies farmac\xc3\xa8utiques i biotecnol\xc3\xb2giques._NEWLINE_El suport total de la recerca en c\xc3\xa8l\xc2\xb7lules mare embrion\xc3\xa0ries es va trobar que era del 73% entre cristians en una enquesta del 2004 de Harris Interactive. Era recolzat fins i tot per una majoria de gent que es considerava "molt religiosa"._NEWLINE_Una revisi\xc3\xb3 sistem\xc3\xa0tica de les dades de les enquestes realitzat pel professor Matthew Nisbet de la Universitat de l\'Estat d\'Ohio ha arribat a la conclusi\xc3\xb3 de qu\xc3\xa8 en les enquestes amb preguntes neutres realitzades per ag\xc3\xa8ncies de not\xc3\xadcies i organitzacions independents en aquest assumpte el suport que hi ha per a l\'estudi amb c\xc3\xa8l\xc2\xb7lules mare embrion\xc3\xa0ries est\xc3\xa0 en un rang entre el 50 i el 60% de la poblaci\xc3\xb3 estatunidenca. Tanmateix el suport descendeix per sota de la majoria quan es demana l\'opini\xc3\xb3 sobre la recerca amb embrions de diverses fonts com els creats expressament o els clonats. L\'opini\xc3\xb3 p\xc3\xbablica tamb\xc3\xa9 es troba fortament influenciada per la fraseologia; d\'aquesta manera es pot veure que un suport augmenta quan en la pregunta es fa alguna refer\xc3\xa8ncia al potencial de cures per alt marge de malalties. Des del 2001, el suport ha anat augmentant a nivell federal, per\xc3\xb2 les enquestes mostren que el creixement es deu pr\xc3\xa0cticament a un suport cada cop m\xc3\xa9s elevat de dem\xc3\xb2crates i independents. Despr\xc3\xa9s de les eleccions presidencials del 2004, les enquestes cap al final del 2004 i inicis del 2005 mostraren per primer cop una difer\xc3\xa8ncia significativa entre els dem\xc3\xb2crates i republicans sobre el seu punt de vista respecte a la recerca amb c\xc3\xa8l\xc2\xb7lules mare.'